ai4bharat/Pralekha huggingface dataset:
ଶକ୍ତି ମନ୍ତ୍ରଣାଳୟ
ଅକ୍ସିଜେନ ପ୍ଲାଣ୍ଟଗୁଡିକୁ ୨୪ଘଣ୍ଟିଆ ବିଦ୍ୟୁତ ଯୋଗାଣ ନେଇ ଶକ୍ତି ମନ୍ତ୍ରଣାଳୟର ପଦକ୍ଷେପ
ଦେଶରେ କରୋନା ଭୂତାଣୁ ଦ୍ୱିତୀୟ ସଂକ୍ରମଣର ଦେଶବ୍ୟାପୀ ପ୍ରଭାବ ଏବଂ ଚିକିତ୍ସାଳୟ ଗୁଡିକରେ ତଥା ନିଜ ଘରେ ରୋଗୀମାନଙ୍କର ଆବଶ୍ୟକ ହେଉଥିବା ଅକ୍ସିଜେନ ଚାହିଦା ବୃଦ୍ଧିକୁ ଦୃଷ୍ଟିରେ ରଖି ଶକ୍ତି ମନ୍ତ୍ରଣାଳୟ ପକ୍ଷରୁ ରାଜ୍ୟମାନଙ୍କରେ ଥିବା ଅକ୍ସିଜେନ ପ୍ଲାଣ୍ଟଗୁଡିକୁ ନିରବଚ୍ଛିନ୍ନ ଭାବରେ ବିଦ୍ୟୁତ ଯୋଗାଇ ଦେବା ପାଇଁ ବିଭିନ୍ନ ପଦକ୍ଷେପ ନିଆଯାଉଛି । ଦେଶର ବିଭିନ୍ନ ସ୍ଥାନରେ ଥିବା ମୁଖ୍ୟ ୭୩ ଟି ଅକ୍ସିଜେନ ପ୍ଲାଣ୍ଟର ବିଦ୍ୟୁତ ଯୋଗାଣ ପରିସ୍ଥିତି ଉପରେ ଶକ୍ତି ମନ୍ତ୍ରଣାଳୟ ତୀକ୍ଷ୍ମ ନଜର ରଖିଛି । ଏଥିମଧ୍ୟରୁ ଦିଲ୍ଲୀ ରାଜଧାନୀ କ୍ଷେତ୍ର ମଧ୍ୟରେ ୧୩ଟି ପ୍ଲାଣ୍ଟ ରହିଛି ।
ଶକ୍ତି ମନ୍ତ୍ରଣାଳୟ ଏ ଦିଗରେ ସତର୍କ ଦୃଷ୍ଟି ମଧ୍ୟ ରଖିଛି । ମନ୍ତ୍ରଣାଳୟର ସଚିବ ପ୍ରତିଦିନ ଅକ୍ସିଜେନ ପ୍ଲାଣ୍ଟଗୁଡିକୁ ଯୋଗାଇ ଦିଆଯାଉଥିବା ବିଦ୍ୟୁତର ସ୍ଥିତି ଉପରେ ସମୀକ୍ଷା କରୁଛନ୍ତି । ରାଜ୍ୟଗୁଡିକର ଶକ୍ତିବିଭାଗର ସଚିବ ଏବଂ ପାୱାର ସିଷ୍ଟମ ଅପରେସନ କର୍ପୋରେସନର ମୁଖ୍ୟ ପରିଚାଳନା ନିର୍ଦ୍ଦେଶକମାନଙ୍କ ସହିତ ମଧ୍ୟ ଗୋଟି ଗୋଟି କରି ପ୍ରତି ପ୍ଲାଣ୍ଟ ବିଷୟରେ ଆଲୋଚନା କରୁଛନ୍ତି । ରାଜ୍ୟଗୁଡିକରେ ଥିବା କେନ୍ଦ୍ରୀୟ ବିଦ୍ୟୁତ ପ୍ରାଧିକରଣ ଏବଂ ପାୱାର ସିଷ୍ଟମ ଅପରେସନ କର୍ପୋରେସନର କର୍ତ୍ତୃପକ୍ଷମାନଙ୍କ ସହିତ ୨୪ଘଣ୍ଟିଆ କଂଣ୍ଟ୍ରୋଲରୁମର ବିଦ୍ୟୁତ ଯୋଗାଣ ସ୍ଥିତି ସମୀକ୍ଷା କରୁଛନ୍ତି । ଆର.ଇ.ସି ଲିମିଟେଡ ପକ୍ଷରୁ ୨୪ଘଣ୍ଟିଆ ଅକ୍ସିଜେନ ପ୍ଳାଣ୍ଟ କଂଟ୍ରୋଲରୁମ ଖୋଲାଯିବା ସହ ଆଭ୍ୟନ୍ତରୀଣ ନିୟନ୍ତ୍ରକ ଦଳ ଗଠନ କରାଯାଇଛି । ଏହି କଂଟ୍ରୋଲରୁମ ଗୁଡିକ ଅକ୍ସିଜେନ ପ୍ଲାଣ୍ଟର ମୁଖ୍ୟ ଅଧିକାରୀମାନଙ୍କ ସହିତ ନିରନ୍ତର ଯୋଗାଯୋଗରେ ଅଛନ୍ତି । ଶକ୍ତି ଯୋଗାଣ କ୍ଷେତ୍ରରେ କୌଣସି ପ୍ରକାରର ତ୍ରୁଟି କିମ୍ବା ବ୍ୟତିକ୍ରମ ଘଟିବା ମାତ୍ରକେ ପାୱାର ସିଷ୍ଟମ ଅପରେସନ କର୍ପୋରେସନ ଏହାର ବିଶ୍ଳେଷଣ କରି ରାଜ୍ୟମାନଙ୍କରେ ଥିବା ପାୱାର ଗ୍ରୀଡଗୁଡିକୁ ଆବଶ୍ୟକୀୟ ସୂଚନା ଓ ନିର୍ଦ୍ଦେଶ ଦେଉଛନ୍ତି । ଏଥିସହିତ ରାଜ୍ୟର ଅକ୍ସିଜେନ ପ୍ଲାଂଟଗୁଡିକୁ ୨୪ଘଣ୍ଟିଆ ବିଦ୍ୟୁତ ଯୋଗାଣ ନେଇ ବିଭିନ୍ନ ନିର୍ଦ୍ଦେଶାବଳୀ ଜାରି କରାଯାଉଛି । ପ୍ଲାଣ୍ଟଗୁଡିକୁ ଶକ୍ତିଯୋଗାଣ ବଳକା ହୋଇଗଲେ ବିଦ୍ୟୁତର ଅନ୍ୟାନ୍ୟ ବ୍ୟବହାର ସମ୍ପର୍କୀତ ନିର୍ଦ୍ଦେଶାବଳୀ ମଧ୍ୟ ଦିଆଯାଉଛି । ଇତିମଧ୍ୟରେ ହିମାଚଳ ପ୍ରଦେଶର ବାରାତିୱାଲା ପ୍ଲାଣ୍ଟ, କେରଳର କେରଳ ମିନୋରାଲ ଆଣ୍ଡ ମେଟାଲ ପ୍ଲାଣ୍ଟ ଏବଂ ଉତ୍ତରାଖଣ୍ଡର ସଲ୍କୀ ଠାରେ ଥିବା ଅକ୍ସିଜେନ ପ୍ଲାଣ୍ଟକୁ ଯାଇଥିବା ଭୂମିତଳେ ବିଦ୍ୟୁତ ଲାଇନ ସମ୍ପର୍କରେ ମଧ୍ୟ ସ୍ୱତନ୍ତ୍ର ନିର୍ଦ୍ଦେଶାବଳୀ ଜାରି କରାଯାଇଛି ।
ବିଦ୍ୟୁତ ଯୋଗାଣ କ୍ଷେତ୍ରରେ ବୈଷୟିକ ତ୍ରୁଟି ଏବଂ ଏହାର ତୁରନ୍ତ ସଂଶୋଧନ ନିମନ୍ତେ ପଦକ୍ଷେପ ପାଇଁ ପାୱାର ସିଷ୍ଟମ ଅପେରସନ କର୍ତ୍ତୃପକ୍ଷ ବୈଷୟିକ ଅଡିଟ୍ ବ୍ୟବସ୍ଥା କରିଛି । ଦିଲ୍ଳୀ ରାଜଧାନୀ କ୍ଷେତ୍ରରେ ଥିବା ୧୩ଟି ଅକ୍ସିଜେନ ପ୍ଲାଣ୍ଟ ପାଇଁ ସ୍ୱତନ୍ତ୍ର ଅଡିଟ୍ ହେଉଛି । ଏସବୁଗୁଡିକ ମଧ୍ୟରେ ବିକଳ୍ପ ବ୍ୟବସ୍ଥା, ବିଦ୍ୟୁତର ଉତ୍ସ, ବିଦ୍ୟୁତ ଯୋଗାଣ ଆଦି ଅନ୍ତର୍ଭୁକ୍ତ ।
ବୈଷୟିକ ଅଡିଟ ଆଧାରରେ ଶକ୍ତି ମନ୍ତ୍ରଣାଳୟ ହିମାଚଳ ପ୍ରଦେଶ, ହରିୟାଣା, ଝାଡଖଣ୍ଡ ଏବଂ ଉତ୍ତରପ୍ରଦେଶର ସରକାରମାନଙ୍କୁ ଅକ୍ସିଜେନ ପ୍ଲାଣ୍ଟ ଗୁଡିକୁ ବିଦ୍ୟୁତ ଯୋଗାଣ ନେଇ ନିର୍ଦ୍ଦେଶାବଳୀ ଜାରି କରିଛନ୍ତି । ଏହା ବ୍ୟତୀତ ଅନ୍ୟ ୨୦ଟି ପ୍ଲାଣ୍ଟର ବୈଷୟିକ ଅଡିଟ କରାଯାଇ ତୁରନ୍ତ ପଦକ୍ଷେପ ନେବାକୁ ରାଜ୍ୟ ସରକାର ମାନଙ୍କୁ ସୂଚନା ଦିଆଯାଇଛି । ବାକି ରହି ଯାଇଥିବା ପ୍ଳାଂଟଗୁଡିକୁ ଆସନ୍ତା ୭ଦିନ ମଧ୍ୟରେ ନିର୍ଦ୍ଦେଶାବଳୀ ଓ ସୂଚନା ଦିଆଯିବା ପାଇଁ ପଦକ୍ଷେପ ନିଆଯାଉଛି ।
ଶକ୍ତି ମନ୍ତ୍ରଣାଳୟ ନିଜ ତରଫରୁ ଏହିସବୁ ପଦକ୍ଷେପ ନେଇ ଦେଶବ୍ୟାପୀ ସମସ୍ତ ଅକ୍ସିଜେନ ପ୍ଲାଣ୍ଟର କ୍ଷମତା ଅନୁଯାୟୀ ବିଦ୍ୟୁତର ସର୍ବାଧିକ ବ୍ୟବହାର, ଅକ୍ସିଜେନର ସର୍ବାଧିକ ଉତ୍ପାଦନ, କାରଖାନା ପରିସରକୁ ଅକ୍ସିଜେନ ଉତ୍ପାଦନ କ୍ଷେତ୍ରରେ ଥିବା ଅସୁବିଧା ଦୂର କରିବା ଆଦି ଉପରେ ତୀକ୍ଷ୍ମ ନଜର ରଖିଛି । ଏଥିସହ ରାଜ୍ୟଗୁଡିକର ଅକ୍ସିଜେନ ଉତ୍ପାଦନକାରୀ ସଂସ୍ଥାଗୁଡିକ ସହିତ ସକାରାତ୍ମକ ଭାବରେ ଶକ୍ତି ମନ୍ତ୍ରଣାଳୟ ସହଯୋଗର ହାତ ବଢାଇଛି ।
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ସାର୍ବଜନୀନ ସେବା କେନ୍ଦ୍ର
ଇଲେକ୍ଟ୍ରୋନିକ୍ସ ଏବଂ ସୂଚନା ଓ ପ୍ରଯୁକ୍ତି ମନ୍ତ୍ରଣାଳୟ ଡିଜିଟାଲ୍ ଇଣ୍ଡିଆ କାର୍ଯ୍ୟକ୍ରମ ଅଧୀନରେ ସାର୍ବଜନୀନ ସେବା କେନ୍ଦ୍ର ର ନେଟୱର୍କ ତିଆରି କରିଛନ୍ତି ।
ସିଏସ୍ସି ପ୍ରକଳ୍ପ ଗୁଡିକରେ ନାଗରିକ ମାନଙ୍କୁ ବିଭିନ୍ନ ସରକାରଙ୍କ- ଠାରୁ –ନାଗରିକ  ଏବଂ ଅନ୍ୟ ନାଗରିକ କେନ୍ଦ୍ରିତ ଇ– ସେବା ଗୁଡିକର ବିତରଣ ନିମନ୍ତେ ସାରା ଦେଶରେ ୨.୫୦ ଲକ୍ଷ ଗ୍ରାମ ପଂଚାୟତ  ଗୁଡିକରେ, ପ୍ରତ୍ୟେକରେ ଅତି କମ୍ରେ ଏକ ସିଏସ୍ସି ସ୍ଥାପନା ନିମନ୍ତେ ପ୍ରକଳ୍ପ କରାଯାଇଛି । ଏହା ଏକ ଆତ୍ମ-ପରିପୋଷଣୀୟ ଉଦ୍ୟୋଗୀ ଢାଂଚା ଅଟେ, ଯାହା ଗ୍ରାମ୍ୟ ସ୍ତରୀୟ ଉଦ୍ୟୋଗୀ  ମାନଙ୍କ ଦ୍ୱାରା ପରିଚାଳିତ ହେବ ।
୨୮ ଫେବୃୟାରୀ ପର୍ଯ୍ୟନ୍ତ, ସାରା ଦେଶରେ ୪,୬୩,୭୦୫ କାର୍ଯ୍ୟକ୍ଷମ ସିଏସ୍ସି ରହିଛି । ପ୍ରତ୍ୟେକ ସିଏସ୍ସିରେ ପାଖାପାଖି ୪ ଜଣ ଲୋକ କାର୍ଯ୍ୟ କରୁଛନ୍ତି । ସେହି ଅନୁସାରେ, ପାଖାପାଖି ୧୫ ଲକ୍ଷ ବ୍ୟକ୍ତି ସାରା ଦେଶରେ ସିଏସ୍ସି ଗୁଡିକରେ ପ୍ରତ୍ୟକ୍ଷ ଏବଂ ପରୋକ୍ଷ ଭାବରେ କାର୍ଯ୍ୟ କରୁଛନ୍ତି ।
ଏହି ସୂଚନା ଇଲେକ୍ଟ୍ରୋନିକ୍ସ ଏବଂ ସୂଚନା ଓ ପ୍ରଯୁକ୍ତି ରାଷ୍ଟ୍ର ମନ୍ତ୍ରୀ ଶ୍ରୀ ରାଜୀବ ଚନ୍ଦ୍ରଶେଖର ଆଜି ଲୋକସଭାରେ ଏକ ପ୍ରଶ୍ନର ଲିଖିତ ଉତରରେ ଉଲ୍ଲେଖ କରିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କଲା ଭାରତ
● ପାଖାପାଖି 3 ମାସ ପରେ ଦୈନିକ ନୂତନ ମାମଲା 50 ହଜାରରୁ କମ
● ମୋଟ ସଂକ୍ରମଣର ଶତକଡା 10 ଭାଗ ସକ୍ରିୟ ମାମଲା
● ସକ୍ରିୟ ମାମଲା ପୁଣି ନିମ୍ନଗାମୀ, ବର୍ତ୍ତମାନ 7.50 ଲକ୍ଷରୁ କମ
କରୋନା ସଂକ୍ରମଣ ବିରୁଦ୍ଧ ସଂଗ୍ରାମରେ ଦେଶ ଅନେକ ଗୁରୁତ୍ୱପୂର୍ଣ୍ଣ ସଫଳତା ହାସଲ କରିବାରେ ଲାଗିଛି । ଗତ 24 ଘଣ୍ଟା ମଧ୍ୟରେ ସକ୍ରିୟ ଆକ୍ରାନ୍ତଙ୍କ ସଂଖ୍ୟା 50 ହଜାରରୁ କମ  ରହିଛି । ପାଖାପାଖି 3 ମାସ ପରେ ପ୍ରଥମଥର ନିମନ୍ତେ ଏହି ମାମଲା ଏତେ ତଳକୁ ଖସିଛି । ଜୁଲାଇ 28ରେ 47,703 ସଂକ୍ରମିତ ଚିହ୍ନଟ ହୋଇଥିଲେ ।
ଅଧିକରୁ ଅଧିକ କୋଭିଡ ଆକ୍ରାନ୍ତ ପ୍ରତିଦିନ ସୁସ୍ଥ ହେଉଥିବାରୁ ମୃତ୍ୟୁହାର ମଧ୍ୟ ହ୍ରାସ ପାଇଛି । ଏହାଛଡା ସକ୍ରିୟ ରୋଗୀଙ୍କ ସଂଖ୍ୟା ମଧ୍ୟ ହ୍ରାସ ପାଇବାରେ ଲାଗିଛି । ଆଉ ଏକ ସଫଳତା ସ୍ୱରୂପ ସକ୍ରିୟ ରୋଗୀଙ୍କ ସଂଖ୍ୟା ମୋଟ ସଂକ୍ରମିତଙ୍କ ତୁଳନାରେ 10 ପ୍ରତିଶତକୁ ଖସି ଆସିଛି । ଦେଶରେ ମୋଟ ପଜିଟିଭ ରୋଗୀ ସଂଖ୍ୟା ଆଜି 7 ଲକ୍ଷରୁ  କମ ହୋଇଥିବା ବେଳେ ଏହା ମୋଟ ସଂକ୍ରମଣ ସଂଖ୍ୟାର 9.85 ପ୍ରତିଶତ ବୋଲି ଜଣାପଡିଛି ।
କେନ୍ଦ୍ର ସରକାରଙ୍କ ପକ୍ଷରୁ କୋଭିଡ ମୁକାବିଲା ପାଇଁ ନିଆଯାଉଥିବା ରଣନୀତିକୁ ସମର୍ଥନ କରି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ତ୍ଵରିତ ପଦକ୍ଷେପ ନେଉଥିବାରୁ ଏହି ସଫଳତା ମିଳିଛି । ଦେଶବ୍ୟାପୀ ଅଧିକରୁ ଅଧିକ ନମୁନା ପରୀକ୍ଷା, ତତ୍କାଳ ଯାଞ୍ଚ ଏବଂ ଚିହ୍ନଟ, ଆବଶ୍ୟକସ୍ଥଳେ ଶୀଘ୍ର ହସ୍ପିଟାଲ ଚିକିତ୍ସା ଭଳି ପଦକ୍ଷେପମାନ ନିଆଯାଉଛି । ଏହାଛଡା ଡାକ୍ତର, ସ୍ୱାସ୍ଥ୍ୟକର୍ମୀ ଓ କରୋନା ସମ୍ମୁଖ ଯୋଦ୍ଧାମାନଙ୍କ ଅକ୍ଲାନ୍ତ ପରିଶ୍ରମ ଓ ଉତ୍ସର୍ଗୀକୃତ ସେବା ଯୋଗୁଁ ସମଗ୍ର ଦେଶରେ ଏହି ସଫଳତା ହାସଲ ହୋଇଛି ।
ଅଧିକରୁ ଅଧିକ ସଂକ୍ରମିତ ଆରୋଗ୍ୟ ଲାଭ କରୁଥିବାରୁ ସକ୍ରିୟ ମାମଲା ମଧ୍ୟ ହ୍ରାସ ପାଇଛି । ସୁସ୍ଥ ରୋଗୀଙ୍କ ସଂଖ୍ୟା 67 ଲକ୍ଷ  ଅତିକ୍ରମ କରିଛି । ସୁସ୍ଥ ଓ ସକ୍ରିୟ ରୋଗୀଙ୍କ ମଧ୍ୟରେ ପାର୍ଥକ୍ୟ ବୃଦ୍ଧି ପାଇ ଏହା ଆଜି 59,84,790ରେ ପହଞ୍ଚିଛି ।
ଗତ 24 ଘଣ୍ଟା ମଧ୍ୟରେ 69,720 ରୋଗୀ ସୁସ୍ଥ ହୋଇ ହସ୍ପିଟାଲରୁ ମୁକୁଳିଛନ୍ତି । ଜାତୀୟ ସୁସ୍ଥତା ହାର ମଧ୍ୟ ବୃଦ୍ଧି ପାଇ 88.63 ପ୍ରତିଶତରେ ପହଞ୍ଚିଛି ।
ନୂତନ ଭାବେ ସୁସ୍ଥ ହୋଇଥିବା ରୋଗୀମାନଙ୍କ ମଧ୍ୟରେ ଶତକଡା 78 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ବୋଲି ଜଣାପଡିଛି । ଗୋଟିଏ ଦିନରେ ମହାରାଷ୍ଟ୍ରରୁ ସର୍ବାଧିକ 15 ହଜାର ସୁସ୍ଥ ହୋଇଥିବା ବେଳେ ତା’ପଛକୁ କର୍ଣ୍ଣାଟକରୁ 8 ହଜାରରୁ ଅଧିକ ଆରୋଗ୍ୟ ଲାଭ କରିଛନ୍ତି ।
ଶତକଡା 75 ଭାଗ ନୂତନ ସଂକ୍ରମିତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ବୋଲି ଜଣାପଡିଛି । ମହାରାଷ୍ଟ୍ର, କର୍ଣ୍ଣାଟକ ଓ କେରଳରୁ 5 ହଜାରରୁ ଉର୍ଦ୍ଧ୍ଵ ଲେଖାଏଁ ନୂତନ ସଂକ୍ରମିତ ରହିଛନ୍ତି ।
ଗତ 24 ଘଣ୍ଟା ମଧ୍ୟରେ 587 ଜଣଙ୍କର ମୃତ୍ୟୁ ଘଟିଛି । ସେଥିମଧ୍ୟରୁ ପାଖାପାଖି ଶତକଡା 81 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଅଛନ୍ତି । କ୍ରମାଗତ ଦ୍ଵିତୀୟ ଦିନ ନିମନ୍ତେ ମୃତ୍ୟୁ ସଂଖ୍ୟା 600ରୁ କମ ରହିଛି ।
ମହାରାଷ୍ଟ୍ରରୁ ସର୍ବାଧିକ ଗୋଟିଏ ଦିନରୁ 125 ଜଣଙ୍କର ମୃତ୍ୟୁ ଘଟିଛି ।
ବିଶ୍ଵରେ ଭାରତ ଏକମାତ୍ର ଦେଶ ଯେଉଁଠି ସର୍ବାଧିକ ରୋଗୀ ସୁସ୍ଥ ହେଉଥିବା ବେଳେ ମୃତ୍ୟୁ ହାର ସର୍ବନିମ୍ନ ରହିଛି । ଆଜି ଏହି ହାର 1.52 ପ୍ରତିଶତ ରହିଥିବା ବେଳେ କ୍ରମାଗତ ଭାବେ ସକ୍ରିୟ ମାମଲା ମଧ୍ୟ ହ୍ରାସ ପାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡେନମାର୍କ ପ୍ରଧାନମନ୍ତ୍ରୀଙ୍କ ଗସ୍ତ କାଳରେ ବିନିମୟ ହୋଇଥିବା ବୁଝାମଣା/ରାଜିନାମାର ତାଲିକା
|
|
କ୍ରଂସଂ
|
|
ବୁଝାମଣା/ରାଜିନାମାଗୁଡ଼ିକର ନାମ
|
|
ଭାରତୀୟ ପକ୍ଷ
|
|
ଡେନମାର୍କ ପକ୍ଷ
|
|
1
|
|
ଭୂତଳ ଜଳ ଉତ୍ସ ଏବଂ ଆକ୍ୟୁଫର୍ସ ସ୍ତର ମାପିବା ପାଇଁ ବୈଜ୍ଞାନିକ ଏବଂ ଔଦ୍ୟୋଗିକ ଗବେଷଣା ପରିଷଦ-ରାଷ୍ଟ୍ରୀୟ ଭୂଭୌତିକୀୟ ଗବେଷଣା ସଂସ୍ଥାନ, ହାଇଦ୍ରାବାଦ, ଆରହସ୍ ବିଶ୍ବବିଦ୍ୟାଳୟ, ଡେନମାର୍କ ଏବଂ ଜିଓଲୋଜିକାଲ ସର୍ଭେ ଅଫ ଡେନମାର୍କ ଏବଂ ଗ୍ରୀନଲ୍ୟାଣ୍ଡ ମଧ୍ୟରେ ବୁଝାମଣାପତ୍ର।
|
|
ଡ. ଭି.ଏମ. ତିଓ୍ବାରୀ, ନିର୍ଦ୍ଦେଶକ ସିଏସଆଇଆର-ରାଷ୍ଟ୍ରୀୟ ଭୂଭୌତିକୀୟ ଗବେଷଣା ସଂସ୍ଥାନ ଉପ୍ପଲ ରୋଡ, ହାଇଦ୍ରାବାଦ, ତେଲଙ୍ଗାନା
|
|
ରାଷ୍ଟ୍ରଦୂତ ଫ୍ରେଡ୍ଡୀ ସ୍ୱାନେ
|
|
2
|
|
ବୈଜ୍ଞାନିକ ଏବଂ ଔଦ୍ୟୋଗିକ ଗବେଷଣା ପରିଷଦ ଏବଂ ଡାନିଶ ପେଟେଣ୍ଟ ଆଣ୍ଡ ଟ୍ରେଡ୍ମାର୍କ ଅଫିସ ମଧ୍ୟରେ ପାରମ୍ପରିକ ଜ୍ଞାନ ଡିଜିଟାଲ ପାଠାଗାର ଗ୍ରହଣୀୟତା ରାଜିନାମା
|
|
ଡ. ବିଶ୍ବଜନନୀ ଜେ ସାତ୍ତିଗିରି, ମୁଖ୍ୟ, ସିଏସଆଇଆର-ପାରମ୍ପରିକ ଜ୍ଞାନ ଡିଜିଟାଲ ଲାଇବ୍ରେରୀ ୟୁନିଟ, ୧୪, ସତସଙ୍ଗ ବିହାର ମାର୍ଗ, ନୂଆଦିଲ୍ଲୀ
|
|
ରାଷ୍ଟ୍ରଦୂତ ଫ୍ରେଡ୍ଡୀ ସ୍ୱାନେ
|
|
3
|
|
ସମ୍ଭାବ୍ୟ ପ୍ରୟୋଗ ସହିତ ଟ୍ରପିକାଲ ଜଳବାୟୁ ଲାଗି ପ୍ରାକୃତିକ ରେଫ୍ରିଜରେଣ୍ଟ ଦିଗରେ ଏକ ଉତ୍କର୍ଷ କେନ୍ଦ୍ର ସ୍ଥାପନ ଲାଗି ବେଙ୍ଗାଲୁରୁର ଭାରତୀୟ ବିଜ୍ଞାନ ସଂସ୍ଥାନ ଏବଂ ଡାନଫୋସ ଇଣ୍ଡଷ୍ଟ୍ରିଜ୍ ପ୍ରାଇଭେଟ୍ ଲିମିଟେଡ ମଧ୍ୟରେ ବୁଝାମଣାପତ୍ର
|
|
ପ୍ରଫେସର ଗୋବିନ୍ଦନ ରଙ୍ଗରାଜନ, ନିର୍ଦ୍ଦେଶକ, ଭାରତୀୟ ବିଜ୍ଞାନ ସଂସ୍ଥାନ ବେଙ୍ଗାଲୁରୁ
|
|
ମିଃ.
ରବିଚନ୍ଦ୍ରନ ପୁରୁଷୋଥମମ, ସଭାପତି, ଡାନଫୋସ ଇଣ୍ଡିଆ
|
|
4
|
|
ଭାରତ ସରକାରଙ୍କ ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ ଏବଂ ଡେନମାର୍କ ସରକାରଙ୍କ ମଧ୍ୟରେ ଏକ ମିଳିତ ଉଦ୍ଦେଶ୍ୟ ପତ୍ର
|
|
ଶ୍ରୀ ରାଜେଶ ଅଗ୍ରଓ୍ବାଲ, ସଚିବ, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ
|
|
ରାଷ୍ଟ୍ରଦୂତ ଫ୍ରେଡ୍ଡୀ ସ୍ୱାନେ
|
|
|
|
|
|
|
|
ଉପରୋକ୍ତ ବ୍ୟତୀତ, ନିମ୍ନ ବାଣିଜ୍ୟିକ ରାଜିନାମା ଘୋଷଣା କରାଯାଇଛି :-
|
|
A.
|
|
ହାଇଡ୍ରୋଜେନ ଇଲେକ୍ଟ୍ରୋଲାଇଜରର ବିକାଶ ଏବଂ ଏହାପରେ ଭାରତରେ ହାଇଡ୍ରୋଜେନ ଇଲେକ୍ଟ୍ରୋଲାଇଜର ଉତ୍ପାଦନ ଏବଂ ନିୟୋଜନ ଉପରେ ରିଲାଏନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ ଏବଂ ଷ୍ଟିସଡେଲ ଫୁଏଲ ପ୍ରଯୁକ୍ତି ମଧ୍ୟରେ ବୁଝାମଣାପତ୍ର
|
|
B.
|
|
ଡେନମାର୍କରେ ଏକ ‘ଦୀର୍ଘସ୍ଥାୟୀ ସମାଧାନ ପାଇଁ ଉତ୍କର୍ଷ କେନ୍ଦ୍ର’ ସ୍ଥାପନ ଲାଗି ଇନଫୋସିସ୍ ଟେକ୍ନୋଲୋଜି ଏବଂ ଆରହସ ବିଶ୍ବବିଦ୍ୟାଳୟ ମଧ୍ୟରେ ବୁଝାମଣାପତ୍ର
|
|
C.
|
|
ସମାଧାନ ଉପରେ ଜ୍ଞାନ-ବିନିମୟକୁ ପ୍ରୋତ୍ସାହନ ଲାଗି ରଣନୈତିକ ସହଯୋଗ ଏବଂ ଅର୍ଥବ୍ୟବସ୍ଥାର ସବୁଜ ରୂପାନ୍ତର ପାଇଁ ଗବେଷଣା ସୁବିଧା ପ୍ରଦାନ ନିମନ୍ତେ ‘ଅବଜର୍ଭର ରିସର୍ଚ୍ଚ ଫାଉଣ୍ଡେସନ’ ଏବଂ ‘ଷ୍ଟେଟ୍ ଅଫ୍ ଗ୍ରୀନ’ ମଧ୍ୟରେ ବୁଝାମଣାପତ୍ର
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସନ୍ଥ କବୀର ଦାସ ଜୀଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ସନ୍ଥ କବୀର ଦାସ ଜୀଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ସନ୍ଥ କବୀର ଦାସ ଜୀ ସାମାଜିକ କୁସଂସ୍କାର ବିରୁଦ୍ଧରେ କେବଳ ଲଢେଇ କରୁନଥିଲେ, ସେ ବିଶ୍ଵକୁ ପ୍ରେମ ଏବଂ ମାନବିକତାର ଶିକ୍ଷା ମଧ୍ୟ ଦେଇଥିଲେ । ସେ ଦେଖାଇଥିବା ମାର୍ଗ ପିଢି ପରେ ପିଢିଙ୍କୁ ଭାଇଚାରା ଏବଂ ଶାନ୍ତିର ପଥରେ ଆଗକୁ ବଢିବା ପାଇଁ ପ୍ରେରଣା ଯୋଗାଇବ ।
କିଛି ବର୍ଷ ପୂର୍ବେ ସନ୍ଥ କବୀର ଦାସଙ୍କ ନିର୍ବାଣ ସ୍ଥଳି ମଗର ଗସ୍ତ ବେଳର କେତେକ ଛବି ମଧ୍ୟ ପ୍ରଧାନମନ୍ତ୍ରୀ ସେୟାର କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡକ୍ଟର ମନସୁଖ ମାଣ୍ଡଭୀୟଙ୍କ ଦ୍ୱାରା ଲିଖିତ “ୱାନ ୱାର୍ଲଡ, ୱାନ ହେଲ୍ଥ” ଶୀର୍ଷକ ପ୍ରବନ୍ଧକୁ ପିଏମ୍ଓ ପକ୍ଷରୁ ସେୟାର କରାଯାଇଛି
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭୀୟଙ୍କ ଦ୍ୱାରା ଲିଖିତ ପ୍ରବନ୍ଧ “ୱାନ ୱାର୍ଲଡ, ୱାନ ହେଲ୍ଥ” କୁ ପ୍ରଧାନମନ୍ତ୍ରୀଙ୍କ ଦପ୍ତର ସେୟାର କରିଛି ।
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀଙ୍କ ଏକ ଟୁଇଟ୍କୁ ସେୟାର କରି ପ୍ରଧାନମନ୍ତ୍ରୀଙ୍କ ଦପ୍ତର ଟୁଇଟ୍ କରିଛି;
“କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ମନସୁଖ ମାଣ୍ଡଭୀୟ କୋଭିଡ ମହାମାରୀ ସମୟରେ ବିଭିନ୍ନ ପ୍ଲାଟଫର୍ମ ଯଥା କୋ ୱିନ୍ ଏବଂ ଇ-ସଞ୍ଜିବନୀ କିଭଳି ଟୀକା ପ୍ରଦାନ ସହିତ ସ୍ୱାସ୍ଥ୍ୟ ସେବା କ୍ଷେତ୍ରରେ ଗେମ୍ ଚେଞ୍ଜର ହୋଇଥିଲା ତାହା ଉପରେ ଲେଖିଛନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସନ୍ତୋଷ ବ୍ୟକ୍ତ କରିଛନ୍ତି । ଏବେ ଭାରତର ୫୦ ପ୍ରତିଶତରୁ ଅଧିକ ଯୋଗ୍ୟ ହିତାଧିକାରୀଙ୍କ ସମ୍ପୂର୍ଣ୍ଣ ଟିକାକରଣ ହୋଇ ସାରିଲାଣି ।
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ମନସୁଖ ମଣ୍ଡାଭିୟାଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଛି । କୋଭିଡ-୧୯ ବିରୋଧରେ ଲଢେଇକୁ ମଜବୁତ କରିବା ପାଇଁ ଏହି ଗତିଶୀଳତା ବଜାୟ ରହିବା ଜରୁରୀ ।
ଆଉ ହଁ, ମାସ୍କ ପିନ୍ଧିବା ଓ ସାମାଜିକ ଦୂରତ୍ୱ ବଜାୟ ରଖିବା ଭଳି କୋଭିଡ-୧୯ ସହ ଜଡିତ ସମସ୍ତ ପ୍ରୋଟୋକଲ ସଦାସର୍ବଦା ପାଳନ କରନ୍ତୁ ।”
SR
(
ରେଳ ମନ୍ତ୍ରଣାଳୟ
ସମ୍ପୂର୍ଣ୍ଣ ଟିକେଟ ବାତିଲ ଅର୍ଥ ଫେରସ୍ତ କରିବ ଭାରତୀୟ ରେଳପଥ
• 21 ମାର୍ଚ୍ଚରୁ 14 ଏପ୍ରିଲ 2020 ପର୍ଯ୍ୟନ୍ତ ଯାତ୍ରା ଅବଧିର ସମସ୍ତ ବାତିଲ ଟିକେଟ ପାଇଁ ଅର୍ଥ ଫେରିପାଇବେ ଯାତ୍ରୀ
କୋଭିଡ-19 ସଂକ୍ରମଣକୁ ପ୍ରତିହତ କରିବା ଲାଗି ଦେଶବ୍ୟାପୀ ଯାତ୍ରୀବାହୀ ଟ୍ରେନ ଚଳାଚଳ ବନ୍ଦ ରଖାଯାଇଛି । ସେଥିପାଇଁ ସମସ୍ତ ଯାତ୍ରୀ ଟ୍ରେନ ଏବଂ ସମସ୍ତ ଯାତ୍ରୀଙ୍କ ଟିକେଟକୁ 14 ଏପ୍ରିଲ 2020 ପର୍ଯ୍ୟନ୍ତ ବାତିଲ କରାଯାଇଛି । ଏହାକୁ ଦୃଷ୍ଟିରେ ରଖି 21 ମାର୍ଚ୍ଚରୁ ଆରମ୍ଭ କରି 14 ଏପ୍ରିଲ 2020 ପର୍ଯ୍ୟନ୍ତ ଯାତ୍ରା ଅବଧିର ସମସ୍ତ ଟିକେଟ ବାବଦ ଅର୍ଥ ସମ୍ପୂର୍ଣ୍ଣ ଭାବେ ଫେରସ୍ତ କରିବା ଲାଗି ଭାରତୀୟ ରେଳପଥ ପକ୍ଷରୁ ନିଷ୍ପତି ନିଆଯାଇଛି । ଟିକେଟ ଅର୍ଥ ଫେରସ୍ତ ନିୟମରେ ଛାଡ଼ ଜାରି ରଖିବା ଲାଗି 21-03-2020ରେ କାର୍ଯ୍ୟକାରୀ ହୋଇଥିବା ନିର୍ଦ୍ଦେଶ ଅତିରିକ୍ତ ଏହି ପଦକ୍ଷେପ ନିଆଯିବ । ଟିକେଟ ଅର୍ଥ ଫେରସ୍ତ ପ୍ରକ୍ରିୟା ନିମ୍ନମତେ କରାଯିବ :
1. କାଉଣ୍ଟରରେ ବୁକିଂ ହୋଇଥିବା ପିଆରଏସ ଟିକେଟ :
କ. 27.03.2020 ପୂର୍ବରୁ ବାତିଲ କରାଯାଇଥିବା ଟିକେଟ : ଟିଡିଆର  ଯାତ୍ରୀଙ୍କ ଦ୍ୱାରା ପୂରଣ କରାଯିବ ଯେଉଁଥିରେ ଯାତ୍ରା ବିବରଣୀ ରହିବ । ରିଫଣ୍ଡ ବାଲାନ୍ସ ଅର୍ଥ ପାଇବା ଲାଗି ପୂରଣ ହୋଇଥିବା ଫର୍ମ ଯେକୌଣସି ଜୋନାଲ ରେଳ ମୁଖ୍ୟାଳୟ ବାଣିଜ୍ୟିକ ପ୍ରବନ୍ଧକ   କିମ୍ବା ମୁଖ୍ୟ ଦାବି ଅଧିକାରୀ ଙ୍କ ନିକଟରେ 21 ଜୁନ 2020 ସୁଦ୍ଧା ଜମା କରିବାକୁ ହେବ । ରେଳପଥ ପକ୍ଷରୁ ବ୍ୟବହାରିକ ଉପଯୋଗ ପାଇଁ ଉଦ୍ଦିଷ୍ଟ ଫର୍ମ ପ୍ରଦାନ କରାଯିବ । ଯାହା ମାଧ୍ୟମରେ ଯାତ୍ରୀ ଟିକେଟ ରଦ୍ଦ କରିବା ସମୟରେ କଟାଯାଇଥିବା ଅର୍ଥରାଶି ଫେରାଇ ନେବାର ଲାଭ ପାଇପାରିବେ ।
ଖ. 27.03.2020 ପୂର୍ବରୁ ବାତିଲ ହୋଇଥିବା ଟିକେଟ: ଏପରି ରଦ୍ଦ କରାଯାଇଥିବା ସମସ୍ତ ଟିକେଟ ପାଇଁ ଦେୟ ସମ୍ପୂର୍ଣ୍ଣ ଫେରସ୍ତ କରାଯିବ ।
2. ଇ ଟିକେଟ :
କ. 27.03.2020 ପୂର୍ବରୁ ବାତିଲ ହୋଇଥିବା ଟିକେଟ : ବାଲାନ୍ସ ରିଫଣ୍ଡ ରାଶି ଯାତ୍ରୀଙ୍କ ସେହି ଆକାଉଣ୍ଟରେ ଜମା କରି ଦିଆଯିବ ଯେଉଁ ଆକାଉଣ୍ଟ ଜରିଆରେ ଟିକେଟ ବୁକିଂ କରାଯାଇଥିଲା । ଆଇଆରସିଟିସି ବାଲାନ୍ସ ରିଫଣ୍ଡ ରାଶି ପ୍ରଦାନ କରିବା ଲାଗି ଏକ ବ୍ୟବହାରିକ ଚାର୍ଟ ପ୍ରସ୍ତୁତ କରିବ ।
ଖ. 27.03.2020 ପରେ ବାତିଲ ହୋଇଥିବା ଟିକେଟ : ଏପରି ବାତିଲ ହୋଇଥିବା ସମସ୍ତ ଟିକେଟର ସମ୍ପୂର୍ଣ୍ଣ ଦେୟ ଫେରସ୍ତ ହେବ । ଏଥିପାଇଁ ପୂର୍ବରୁ ବ୍ୟବସ୍ଥା କରାଯାଇସାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାସବ ଜୟନ୍ତୀ ଅବସରରେ ଜଗତଗୁରୁ ବାସବେଶ୍ଵରଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାସବ ଜୟନ୍ତୀ ଅବସରରେ ଜଗତଗୁରୁ ବାସବେଶ୍ଵରଙ୍କୁ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ବାସବ ଜୟନ୍ତୀର ସ୍ଵତନ୍ତ୍ର ଅବସରରେ, ମୁଁ ଜଗତଗୁରୁ ବାସବେଶ୍ଵରଙ୍କ ନିକଟରେ ନତମସ୍ତକ ହେଉଛି । ତାଙ୍କର ପବିତ୍ର ବାଣୀ, ବିଶେଷକରି ସାମାଜିକ ସଶକ୍ତୀକରଣ, ସୌହାର୍ଦ୍ଦ୍ୟ, ଭାତୃତ୍ଵ ଏବଂ କରୁଣା ଭଳି ଉପଦେଶ ଅନେକ ଲୋକଙ୍କୁ ଅନୁପ୍ରାଣିତ କରି ଆସୁଥିବ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାମ୍ବୋଡିଆର ରାଜା ମହାମହିମ ନୋରୋଡମ୍ ସିହାମୋନିଙ୍କୁ ସାକ୍ଷାତ କରିଛନ୍ତି ପ୍ରଧାନମନ୍ତ୍ରୀ
ଘନିଷ୍ଠ ସାଂସ୍କୃତିକ ସମ୍ପର୍କ ଏବଂ ବିକାଶ ସହଭାଗୀତା ଉପରେ ମତ ବିନିମୟ କରାଯାଇଛି
ଭାରତର ଜି20 ଅଧ୍ୟକ୍ଷତା ପାଇଁ ମହାମହିମ ତାଙ୍କର ଶୁଭକାମନା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରପତି ଭବନରେ 29-31 ମଇ 2023 ରେ ଭାରତ ଗସ୍ତରେ ଆସିଥିବା କାମ୍ବୋଡିଆର ରାଜା ମହାମହିମ ନୋରୋଡମ ସିହାମୋନିଙ୍କୁ ଭେଟିଛନ୍ତି।
ପ୍ରଧାନମନ୍ତ୍ରୀ ଏବଂ ମହାମହିମ, ରାଜା ସିହମୋନି ଉଭୟ ଦେଶ ମଧ୍ୟରେ ଗଭୀର ସମ୍ପର୍କ, ଦୃଢ଼ ସାଂସ୍କୃତିକ ତଥା ଲୋକମାନଙ୍କ ମଧ୍ୟରେ ଗଭୀର ସମ୍ପର୍କ ବିଷୟରେ ସୂଚନା ଦେଇଛନ୍ତି।
ଦକ୍ଷତା ବୃଦ୍ଧି ସମେତ ବିଭିନ୍ନ କ୍ଷେତ୍ରରେ କାମ୍ବୋଡିଆ ସହିତ ଦ୍ୱିପାକ୍ଷିକ ସହଭାଗିତାକୁ ମଜବୁତ କରିବାକୁ ଭାରତର ସଂକଳ୍ପକୁ ପ୍ରଧାନମନ୍ତ୍ରୀ ନିଶ୍ଚିତ କରିଛନ୍ତି। ବିକାଶ ସହଯୋଗରେ ଭାରତର ପ୍ରଧାନମନ୍ତ୍ରୀଙ୍କ ପଦକ୍ଷେପ ପାଇଁ ମହାମହିମ ଧନ୍ୟବାଦ ପ୍ରଦାନ କରିଛନ୍ତି। ଏହା ସହିତ ଜି -20 ର ଭାରତର ଅଧ୍ୟକ୍ଷତା ପାଇଁ ପ୍ରଶଂସା କରିବା ସହିତ ଶୁଭେଚ୍ଛା ଜଣାଇଛନ୍ତି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ କି ବାତ୍ ପାଇଁ ମତାମତ ଦେବାକୁ ଆମନ୍ତ୍ରଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୩୧ ଜୁଲାଇ ୨୦୨୨ ପୂର୍ବାହ୍ନ ୧୧ ଟା ସମୟରେ ପ୍ରସାରିତ ହେବାକୁ ଥିବା ମନ କି ବାତର ଆଗାମୀ ଏପିସୋଡ ପାଇଁ ମତାମତ ଏବଂ ପରାମର୍ଶ ସେୟାର କରିବାକୁ ଲୋକଙ୍କୁ ଆମନ୍ତ୍ରଣ କରିଛନ୍ତିୟ । ମତାମତଗୁଡ଼ିକୁ MyGov, Namo App ରେ ସେୟାର କରାଯାଇପାରିବ କିମ୍ବା ବାର୍ତ୍ତା ରେକର୍ଡ କରିବା ପାଇଁ ୧୮୦୦-୧୧-୭୮୦୦ ନମ୍ବରକୁ ଡାଏଲ୍ କରାଯାଇ ପାରିବ ।
MyGov ନିମନ୍ତ୍ରଣ ସେୟାର ସହିତ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆପଣଙ୍କର ଏହି ମାସର ମନ କି ବାତ୍ ପାଇଁ କିଛି ମତାମତ ଅଛି କି ? ଯାହା ୩୧ ତାରିଖରେ ପ୍ରସାରିତ ହେବ । ମୁଁ ସେଗୁଡିକ ଶୁଣିବାକୁ ଅପେକ୍ଷା କରିଛି ... ସେଗୁଡିକ MyGov କିମ୍ବା Namo App ରେ ସେୟାର କରନ୍ତୁ । ଅଥବା ୧୮୦୦-୧୧-୭୮୦୦ ରେ ଡାଏଲ୍ କରି ଆପଣଙ୍କ ବାର୍ତ୍ତା ରେକର୍ଡ କରନ୍ତୁ ।”
https://www.mygov.in/group-issue/inviting-ideas-mann-ki-baat-prime-minister-narendra-modi-31st-july-2022/?/target=inapp&type=group_issue&nid=332891
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଡିଂକୋ ସିଂଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ମୁଷ୍ଠୀ ଯୋଦ୍ଧା  ଶ୍ରୀ ଡିଂକୋ ସିଂଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
“ଶ୍ରୀ ଡିଂକୋ ସିଂ କ୍ରୀଡାଜଗତର ଜଣେ ପ୍ରସିଦ୍ଧ ଖେଳାଳୀ ଥିଲେ । ଜଣେ ଉଲ୍ଲେଖନୀୟ ବକ୍ସର ଯିଏକି ଅନେକ ପୁରସ୍କାର ଅର୍ଜନ କରିଥିଲେ ଏବଂ ବକ୍ସିଂର ଲୋକପ୍ରିୟତାକୁ ବୃଦ୍ଧି କରାଇବାରେ ତାଙ୍କର ବିଶେଷ ଅବଦାନ ରହିଥିଲା । ତାଙ୍କ ବିୟୋଗରେ ମୁଁ ମର୍ମାହତ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ପ୍ରତିବନ୍ଧକ ହଟାଇବା ଯୋଗୁଁ ସୁଗମ ହେଲା କରୋନା ପରୀକ୍ଷଣ
• ଏବେ ଘରୋଇ ଡାକ୍ତର ମଧ୍ୟ କରୋନା ପରୀକ୍ଷା ପାଇଁ ସୁପାରିଶ କରିପାରିବେ
• ଖୁବ ଶୀଘ୍ର ନମୁନା ପରୀକ୍ଷା ସଂଖ୍ୟା 1 କୋଟି ଛୁଇଁବ
ଦେଶରେ ଖୁବ ଶୀଘ୍ର କୋଭିଡ ନମୁନା ପରୀକ୍ଷା ସଂଖ୍ୟା ଏକ କୋଟି ଛୁଇଁବ । ସରକାର ଏଦିଗରେ କେତେଗୁଡିଏ ପ୍ରତିବନ୍ଧକ ହଟାଇଥିବାରୁ ଏହା ସମ୍ଭବ ହେଉଛି । କେନ୍ଦ୍ର ସରକାରଙ୍କ ଦ୍ଵାରା କେତେଗୁଡିଏ ପଦକ୍ଷେପ ନିଆଯିବା ଯୋଗୁଁ ନମୁନା ପରୀକ୍ଷଣର ହାର ଦିନକୁ ଦିନ ବୃଦ୍ଧି ପାଇବାରେ ଲାଗିଛି । ଏପର୍ଯ୍ୟନ୍ତ 90,56,173 ପରୀକ୍ଷା କରାଯାଇଥିବା ବେଳେ କ୍ରମବର୍ଦ୍ଧିଷ୍ଣୁ ପରୀକ୍ଷାଗାର ଏଥିରେ ସହାୟକ ହୋଇଛନ୍ତି । ଦେଶରେ ଅଦ୍ୟାବଧି 768ଟି ସରକାରୀ ଓ 297ଟି ଘରୋଇ ଏହିପରି ମୋଟ 1065ଟି ପରୀକ୍ଷାଗାର ରହିଛି । ଦିନ ପିଛା ନମୁନା ପରୀକ୍ଷା ସଂଖ୍ୟା ବୃଦ୍ଧି ପାଉଥିବା ବେଳେ କେବଳ ଗତକାଲି 2,29,528 ଜଣ ବ୍ୟକ୍ତିଙ୍କ ନମୁନା ପରୀକ୍ଷା କରାଯାଇଛି ।
ସରକାରଙ୍କ ଏକ ଗୁରୁତ୍ୱପୂର୍ଣ୍ଣ ଘୋଷଣା କ୍ରମେ ବର୍ତ୍ତମାନ ଜଣେ ପଞ୍ଜୀକୃତ ଘରୋଇ ଡାକ୍ତର ମଧ୍ୟ ନମୁନା ପରୀକ୍ଷା ପାଇଁ ସୁପାରିଶ କରିପାରିବେ । କେନ୍ଦ୍ର ସରକାର ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ଯଥାଶୀଘ୍ର ନମୁନା ପରୀକ୍ଷଣ ସଂଖ୍ୟା ବଢାଇବା ସହ ଘରୋଇ ସମେତ ସମସ୍ତ ଯୋଗ୍ୟ ଡାକ୍ତରମାନଙ୍କୁ ଆଇସିଏମଆର ମାର୍ଗଦର୍ଶିକା ଅନୁଯାୟୀ ନମୁନା ପରୀକ୍ଷା ପାଇଁ ବ୍ୟବସ୍ଥା ପତ୍ର ବା ଔଷଧ ଚିଠା ଲେଖିବା ପାଇଁ ଅନୁମତି ଦେବାକୁ ନିର୍ଦ୍ଦେଶ ଦେଇଛନ୍ତି ।
ଶୀଘ୍ର ରୋଗ ନିରୂପଣ ଓ ସଂକ୍ରମଣ ରୋକିବା ପାଇଁ ‘ଟେଷ୍ଟ-ଟ୍ରେସ-ଟ୍ରିଟ’ ପଦ୍ଧତି ଅବଲମ୍ବନ ହୋଇଥିବାରୁ କେନ୍ଦ୍ର ସରକାର ସମସ୍ତ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ପ୍ରଶାସନଗୁଡିକୁ ପରୀକ୍ଷଣ କେନ୍ଦ୍ରଗୁଡ଼ିକର ସଂପୂର୍ଣ୍ଣ ଉପଯୋଗ ପାଇଁ ପରାମର୍ଶ ଦେଇଛନ୍ତି । ଏହା ହେଲେ ଜନସାଧାରଣ ବିଶେଷ ଭାବେ ଉପକୃତ ହୋଇପାରିବେ ।
ଏକ ବିଶେଷ ପଦକ୍ଷେପ ସ୍ୱରୂପ ଆଇସିଏମଆର ବିଭିନ୍ନ ପରୀକ୍ଷାଗାରଗୁଡିକ ଯେକୌଣସି ବ୍ୟକ୍ତିର ପରୀକ୍ଷା କରିପାରିବେ ଓ ରାଜ୍ୟ ସରକାର ଏଥିପାଇଁ କୌଣସି ପ୍ରତିବନ୍ଧକ ହେବେ ନାହିଁ । ସଅଳ ପରୀକ୍ଷା ଭୂତାଣୁ ସଂକ୍ରମଣ ରୋକିବା ସହ ବହୁତ ମୂଲ୍ୟବାନ ଜୀବନ ବଞ୍ଚାଇପାରିବ । କେନ୍ଦ୍ର ସରକାର ରାଜ୍ୟଗୁଡିକୁ ଆରଟିପିସିଆର ପରୀକ୍ଷାର ବହୁଳ ଉପଯୋଗ ପାଇଁ ପରାମର୍ଶ ଦେଇଛନ୍ତି । ରାପିଡ଼ ଆଣ୍ଟିଜେନ ପରୀକ୍ଷା ସହଜ, ଶୀଘ୍ର ଓ ନିରାପଦ ଏବଂ ଏହା ଆବଧାଞ୍ଚଳ ସମେତ ହସ୍ପିଟାଲଗୁଡିକରେ ମଧ୍ୟ ଆଇସିଏମଆର ନିର୍ଦ୍ଦେଶାବଳୀ ଅନୁସାରେ ମଧ୍ୟ କରାଯାଇପାରିବ । କେନ୍ଦ୍ର ସରକାର ନମୁନା ପରିକ୍ଷାକୁ ଏକ ଅଭିଯାନ ଭାବେ ଗ୍ରହଣ କରି ବିଭିନ୍ନ ଶିବିରର ଆୟୋଜନ ଓ ଭ୍ରାମ୍ୟମାଣ ବାହାନ ଜରିଆରେ ଏହା କରିବାକୁ ପରାମର୍ଶ ଦେଇଛନ୍ତି । ଏହା ଲୋକମାନଙ୍କ ନିକଟରେ ପହଞ୍ଚି ପରୀକ୍ଷା କରାଇବା ସହ ସଂକ୍ରମଣ ରୋକିବାରେ ବିଶେଷ ସହାୟକ ହୋଇପାରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କରୋନାର କ୍ରମବର୍ଦ୍ଧିଷ୍ଣୁ ସ୍ଥିତି
ଦେଶର କ୍ରମବର୍ଦ୍ଧିଷ୍ଣୁ ଟିକାଦାନ ୧୭୨.୯୫ କୋଟି ଅତିକ୍ରମ କରିଲାଣି
ଗତ ୨୪ ଘଣ୍ଟାରେ ୧୧.୬୬ ଡୋଜ ଟିକା ଦିଆଯାଇଛି
ବର୍ତ୍ତମାନର ସୁସ୍ଥ ହାର ୯୭.୬୮%
ବର୍ତ୍ତମାନ ୪,୭୮,୮୮୨ ସକ୍ରିୟ ଆକ୍ରାନ୍ତ ଅଛନ୍ତି
ସାପ୍ତାହିକ ସଂକ୍ରମଣ ହାର ୩.୯୯%
କୋଭିଡ୍ ଟିକାକରଣ କ୍ଷେତ୍ରରେ ଗତ ୨୪ ଘଣ୍ଟା ମଧ୍ୟରେ ଦେଶରେ ଉଲ୍ଲେଖନୀୟ ପ୍ରଗତି ଘଟିଛି । ପ୍ରାୟ ୧୧ ଲକ୍ଷ ୬୬ ହଜାର ଡୋଜ ଟିକା ଦିଆଯାଇପାରିଛି । ଏହା ଫଳରେ ୧୭୨ କୋଟି ୯୫ ଲକ୍ଷ ଟିକା ଏ ପର୍ଯ୍ୟନ୍ତ ଦିଆଯାଇ ସାରିଲାଣି । ଏହି ସଫଳତା ପାଇଁ ୧,୯୩,୮୭,୬୮୯ ଥର ଚେଷ୍ଟା କରାଯାଇଛି । ଫେବୃଆରୀ ୧୪ ତାରିଖ ସକାଳ ୭ଟା ପର୍ଯ୍ୟନ୍ତ ହୋଇଥିବା ସଫଳତା କ୍ଷେତ୍ରରେ ସ୍ୱାସ୍ଥ୍ୟଯତ୍ନ କର୍ମୀ ଏବଂ କ୍ଷେତ୍ରସ୍ତରୀୟ କର୍ମୀମାନଙ୍କ ଦ୍ୱାରା ପ୍ରଥମ ଡୋଜରେ ୧,୦୩,୯୯,୪୯୬ ଜଣଙ୍କୁ ଦ୍ୱିତୀୟ ଡୋଜ ଭାବରେ ୯୯,୪୯୬ ଜଣଙ୍କୁ ଦ୍ୱିତୀୟ ଡୋଜ ଭାବରେ ୯୯.୩୨.୭୬୨ ଜଣଙ୍କୁ ଏବଂ ପ୍ରତିଷେଧକ ମୂଳକ ଭାବେ ୩୮,୮୬,୬୦୧ ଜଣଙ୍କୁ ଟିକା ଦିଆଯାଇଛି । କ୍ଷେତ୍ରସ୍ତରୀୟ କର୍ମୀମାନଙ୍କ ଦ୍ୱାରା ପ୍ରଥମ ଡୋଜରେ ୧,୮୪,୦୫୩୫୯ ଜଣଙ୍କୁ ଦ୍ୱିତୀୟ ଡୋଜରେ ୧,୭୩,୭୯,୩୨୭ ଜଣଙ୍କୁ ଏବଂ ପ୍ରତିଷେଧକ ମୂଳକ ୫୪,୦୮,୯୨୧ ଜଣଙ୍କୁ ଟିକା ଦିଆଯାଇଛି । ୧୫ରୁ ୧୮ ବର୍ଷ ବୟସ ବର୍ଗରେ ୫,୨୧,୩୨,୦୫୩ ଜଣଙ୍କୁ ପ୍ରଥମ ଡୋଜ, ୧,୫୦,୧୪,୮୦୧ ଜଣଙ୍କୁ ଦ୍ୱିତୀୟ ଡୋଜ ଦିଆଯାଇଛି ।
୧୮ରୁ ୪୪ ବର୍ଷ ବର୍ଗରେ ୫୪,୮୨,୪୩,୬୧୪ ଜଣଙ୍କୁ ପ୍ରଥମ ଡୋଜ ଏବଂ ୪୨,୬୮,୫୩,୬୪୪ ଜଣଙ୍କୁ ଦ୍ୱିତୀୟ ଡୋଜ ଦିଆଯାଇଛି । ୪୫ରୁ ୫୯ ବୟସ ବର୍ଗରେ ୨୦,୧୬,୬୬,୬୬୫ ଜଣଙ୍କୁ ପ୍ରଥମ ଡୋଜ ଏବଂ ୧୭୬୪୦୪୫୬୪ ଜଣଙ୍କୁ ଦ୍ୱିତୀୟ ଡୋଜ ଟିକା ଦିଆଯାଇଛି । ୬୦ ବର୍ଷରୁ ଅଧିକ ବୟସ ବର୍ଗରେ ୧୨,୫୯,୧୮,୬୩୧ ଜଣଙ୍କୁ ପ୍ରଥମ ଡୋଜ, ୧୦,୯୯,୦୭,୪୪୯ ଜଣଙ୍କୁ ଦ୍ୱିତୀୟ ଡୋଜ ଏବଂ ୮୦,୩୩,୬୦୩ ଜଣଙ୍କୁ ପ୍ରତିଷେଧକ ମୂଳକ ଡୋଜ ଟିକା ଦିଆଯାଇଛି । ମୋଟ ପ୍ରତିଷେଧକ ମୂଳକ ଟିକା ୧,୭୩,୨୯,୧୨୫ ଜଣଙ୍କୁ ଦିଆଯାଇଛି । ଏହିପରି ମୋଟ ୧,୭୨,୯୫,୮୭,୪୯୦ ଡୋଜ ଟିକା ଦିଆଗଲାଣି ।
ଗତ ୨୪ ଘଣ୍ଟା ମଧ୍ୟରେ ୯୧,୯୩୦ ଜଣ କରୋନାମୁକ୍ତ ହୋଇଛନ୍ତି । ଏ ପର୍ଯ୍ୟନ୍ତ ମୋଟ ୪,୧୬,୭୭୬୪୧ ଜଣ କରୋନାରୁ ମୁକ୍ତ ହେଲେଣି । ବର୍ତ୍ତମାନ ଭାରତରେ ଆରୋଗ୍ୟ ହାର ୯୭.୬୮% ରହିଛି । ଗତ ୨୪ ଘଣ୍ଟାରେ ୩୪,୧୧୩ ଜଣ ନୂଆ ରୋଗୀ ଚିହ୍ନଟ ହୋଇଛନ୍ତି । ସକି୍ରୟ ଥଥିବା ରୋଗୀଙ୍କ ସଂଖ୍ୟା ୪,୭୮,୮୮୨ ହୋଇ ଥିବା ସ୍ଥଳେ ଏହା ଦେଶର ମୋଟ ସକ୍ରିୟ ସଂଖ୍ୟାର ୧.୨ ଶତାଂଶ । ଗତ ୨୪ ଘଣ୍ଟା ମଧ୍ୟରେ ପରୀକ୍ଷା ସଂଖ୍ୟାକୁ ବୃଦ୍ଧି କରାଯାଇଛି । ୧୦,୬୭,୯୦୮ ଜଚ୍ଚଙ୍କ ଗତ ୨୪ ଘଣ୍ଟାରେ ନମୁନା ପରୀକ୍ଷା କରାଯାଇଛି ।
ଏ ପର୍ଯ୍ୟନ୍ତ ମୋଟ ୭୫,୧୮,୦୩,୭୬୬ ନମୁନା ପରୀକ୍ଷା ହୋଇ ସାରିଲାଣି । ସାପ୍ତାହିକ ସଂକ୍ରମଣ ସଂଖ୍ୟା ୩.୯୯ ଶତାଂଶ ଥିବାବେଳେ ଦୈନିକ ସଂକ୍ରମଣ ୩.୧୯ ଶତାଂଶ ରହିଛି ।
SSD/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜଯୋଗିନୀ ଦାଦି ହୃଦୟ ମୋହିନୀଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ରାଜଯୋଗିନୀ ଦାଦି ହୃଦୟ ମୋହିନୀଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ମଣିଷର ଦୁଃଖ ଦୂର କରିବା ତଥା ସାମାଜିକ ସଶକ୍ତିକରଣ ଦିଗରେ ରାଜଯୋଗିନୀ ଦାଦି ହୃଦୟ ମୋହିନୀଙ୍କର ଅନେକ ଉଦ୍ୟମ ରହିଛି, ଯେଉଁଥିପାଇଁ ସେ ସ୍ମରଣୀୟ ହୋଇ ରହିବେ । ବ୍ରହ୍ମ କୁମାରୀ ପରିବାରର ସକରାତ୍ମକ ବାର୍ତ୍ତା ସାରା ବିଶ୍ୱରେ ପ୍ରସାର କରିବାରେ ସେ ପ୍ରମୁଖ ଭୂମିକା ଗ୍ରହଣ କରିଥିଲେ । ତାଙ୍କ ନିଧନରେ ମୁଁ ମର୍ମାହତ । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶ ମୈତ୍ରୀ ପାଇପ ଲାଇନକୁ ମିଳିତ ଭାବେ ଉଦ୍ଘାଟନ କଲେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ବାଂଲାଦେଶ ପ୍ରଧାନମନ୍ତ୍ରୀ ଶେଖ ହସିନା
ଭାରତ ଓ ଏହାର ପଡୋଶୀଙ୍କ ମଧ୍ୟରେ ଆଇବିଏଫପି ହେଉଛି ଦ୍ୱିତୀୟ ସୀମାପାର ଶକ୍ତି ପାଇପ ଲାଇନ
ବାଂଲାଦେଶ ସହ ବର୍ଦ୍ଧିତ ସଂଯୋଗୀକରଣ ଲୋକ ସମ୍ପର୍କକୁ ଅଧିକ ମଜବୁତ କରିବ
ନୂଆଦିଲ୍ଲୀ, ୧୮-୩:ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ବାଂଲାଦେଶ ପ୍ରଧାନମନ୍ତ୍ରୀ ଶେଖ୍ ହସିନା ମିଳିତ ଭାବେ ଭାରତ -ବାଂଲାଦେଶ ମୈତ୍ରୀ ପାଇପ ଲାଇନ କୁ ଆଜି  ଆଭାସୀ ମାଧ୍ୟମରେ ଉଦ୍ଘାଟନ କରିଛନ୍ତି । ଉଭୟ ପ୍ରଧାନମନ୍ତ୍ରୀଙ୍କ ଦ୍ୱାରା ସେପ୍ଟେମ୍ବର ୨୦୧୮ରେ ଏହି ପାଇପଲାଇନ ନିର୍ମାଣର ଭିତ୍ତିପ୍ରସ୍ତର ସ୍ଥାପନ କରାଯାଇଥିଲା । ୨୦୧୫ ମସିହାଠାରୁ ନୁମାଲିଗଡ ବିଶୋଧନାଗାର ଲିମିଟେଡ ବାଂଲାଦେଶକୁ ପେଟ୍ରୋଲଜାତ ସାମଗ୍ରୀ ଯୋଗାଇ ଆସୁଛି । ଭାରତ ଓ ଏହାର ପଡୋଶୀଙ୍କ ମଧ୍ୟରେ ଏହା ହେଉଛି ଦ୍ୱିତୀୟ ସୀମାପାର ଶକ୍ତି ପାଇପ ଲାଇନ ।
ଭାରତ-ବାଂଲାଦେଶ ସମ୍ପର୍କରେ ଶକ୍ତି କ୍ଷେତ୍ରରେ ସହଯୋଗ ଏକ ନିବିଡ ସମ୍ପର୍କର ସେତୁ ହୋଇ ଉଠିଛି । ଆଇବିପିଏଫ ହେଉଛି ଭାରତ-ବାଂଲାଦେଶ ମଧ୍ୟରେ ପ୍ରଥମ ସୀମାପାର ପାଇପଲାଇନ ଯାହାଦ୍ୱାରା ଭାରତରୁ ବାଂଲାଦେଶକୁ ବାର୍ଷିକ ଏକ ନିୟୁତ ମେଟ୍ରିକ ଟନ୍ ହାଇସ୍ପିଡ୍ ଡିଜେଲ ପରିବହନ କରାଯାଇଥାଏ । ସଂଯୋଗୀକରଣ ବୃଦ୍ଧି ଦ୍ୱାରା ଏହା ଦୁଇଦେଶର ଜନସାଧାରଣଙ୍କ ମଧ୍ୟରେ ସହଯୋଗକୁ ମଧ୍ୟ ମଜବୁତ କରିବ ।
ବାଂଲାଦେଶ ହେଉଛି ଭାରତର ଅଗ୍ରଣୀ ବିକାଶ ଅଂଶୀଦାର ଓ ଅଞ୍ଚଳର ସବୁଠାରୁ ବଡ ବାଣିଜ୍ୟ ସହଯୋଗୀ ରାଷ୍ଟ୍ର । ଏହି ମୈତ୍ରୀ ପାଇପଲାଇନ କାର୍ଯ୍ୟକାରୀ ହେବା ଦ୍ୱାରା ଦୁଇ ଦେଶ ମଧ୍ୟରେ ପ୍ରଚଳିତ ଶକ୍ତି ସଂଯୋଗ ବୃଦ୍ଧି ପାଇବା ସହ ବିଶେଷକରି କୃଷି କ୍ଷେତ୍ରରେ ମଧ୍ୟ ଏହା ସୁଦୃଢ ହେବ ।
ପ୍ରଧାନମନ୍ତ୍ରୀ ଶ୍ରୀମୋଦୀ ବାଂଲାଦେଶ ପ୍ରଧାନମନ୍ତ୍ରୀ ଶେଖ ହସିନାଙ୍କୁ ପ୍ରକଳ୍ପ ପାଇଁ ତାଙ୍କର ନିରବଚ୍ଛିନ୍ନ ମାର୍ଗଦର୍ଶନ ନିମନ୍ତେ ଧନ୍ୟବାଦ ଦେବା ସହ ଏହା ଦୁଇଦେଶର ଜନସାଧାରଣଙ୍କ ସ୍ୱାର୍ଥ ଦୃଷ୍ଟିରୁ ବଳବତ୍ତର ରଖିôବାକୁ ଇଚ୍ଛା ପ୍ରକଟ କରିଛନ୍ତି ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଭାରତରେ ଅନେକ ପ୍ରତିଷ୍ଠିତ ମେଳା ଅଛି ଯାହା ଆମ ଦେଶର ଅନନ୍ୟ ସାଂସ୍କୃତିକ ଦିଗଗୁଡିକ ପ୍ରଦର୍ଶନ କରିଥାଏ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଭାରତରେ ଅନେକ ପ୍ରତିଷ୍ଠିତ ମେଳା ରହିଛି ଯାହା ଆମ ଦେଶର ଅନନ୍ୟ ସାଂସ୍କୃତିକ ଦିଗ ପ୍ରଦର୍ଶନ କରିଥାଏ । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ମାଧବପୁର ମେଳା ହେଉଛି ଏଭଳି ଏକ ଅତୁଳନୀୟ ମେଲା ଯାହା ଗୁଜୁରାଟ ଏବଂ ଉତ୍ତର ପୂର୍ବକୁ ମଧ୍ୟ ଏକତ୍ର କରିଥାଏ ।
କେନ୍ଦ୍ର ଆଇନ ଓ ନ୍ୟାୟ ମନ୍ତ୍ରୀ ଶ୍ରୀ କିରେନ ରିଜିଜୁଙ୍କ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଭାରତ ଅନେକ ପ୍ରତିଷ୍ଠିତ ମେଳାର ଘର, ଯାହା ଆମ ଦେଶର ଅନନ୍ୟ ସାଂସ୍କୃତିକ ଦିଗକୁ ପ୍ରଦର୍ଶନ କରିଥାଏ । ମାଧବପୁର ମେଳା ହେଉଛି ଏପରି ଏକ ଅସାଧାରଣ ମେଳା ଯାହା ଗୁଜୁରାଟ ଏବଂ ଉତ୍ତର-ପୂର୍ବକୁ ମଧ୍ୟ ଏକତ୍ର କରିଥାଏ । ମୁଁ ମନ କି ବାତ୍ ଏପିସୋଡରେ ମଧ୍ୟ ଏହା ବିଷୟରେ ବିସ୍ତୃତ ଭାବରେ କହିଥିଲି । youtu.be/ZGZeyNlodoo”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ୭୫% ରୁ ଅଧିକ ବୟସ୍କ ଲୋକଙ୍କୁ ସମ୍ପୂର୍ଣ୍ଣ ଟୀକାକରଣ କରାଯିବା ନେଇ ଖୁସି ବ୍ୟକ୍ତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୭୫% ବୟସ୍କ ଲୋକଙ୍କୁ ସମ୍ପୂର୍ଣ୍ଣ ଟୀକାକରଣ କରାଯିବା ନେଇ ଖୁସି ବ୍ୟକ୍ତ କରିଛନ୍ତି ।
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭ୍ୟଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ସମସ୍ତ ୭୫% ବୟସ୍କଙ୍କ ସଂପୂର୍ଣ୍ଣ ଟୀକାକରଣ କରାଯାଇଛି ।
ଏହି ମହତ୍ୱପୂର୍ଣ୍ଣ କାର୍ଯ୍ୟ ପାଇଁ ଆମର ନାଗରିକମାନଙ୍କୁ ଅଭିନନ୍ଦନ
ଯେଉଁମାନେ ଆମ ଟୀକାକରଣ ଅଭିଯାନକୁ ସଫଳ କରୁଛନ୍ତି ସେମାନଙ୍କ ପାଇଁ ଗର୍ବିତ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ
ଗତ ୨୪ଘଣ୍ଟା ମଧ୍ୟରେ ଦେଶରେ ୧.୧୩କୋଟିରୁ ଅଧିକ ଟିକା ଦିଆଯାଇଛି ।
ଦେଶବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ ବର୍ତ୍ତମାନ ପର୍ଯ୍ୟନ୍ତ ୬୯.୯୦ କୋଟି ଟିୀକା ଦିଆଯାଇସାରିଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୩୧, ୩୨୨ନୂଆ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ସକ୍ରିୟ ମାମଲା ସର୍ବମୋଟ ମାମଲା ୧. ୧୯ ପ୍ରତିଶତ ଅଟେ ।
ଭାରତରେ ବର୍ତ୍ତମାନ ୩, ୯୨,୮୬୪ ସକ୍ରିୟ ମାମଲା ରହିଛି ।
ବର୍ତ୍ତମାନ ଆରୋଗ୍ୟହାର ୯୭.୪୮ପ୍ରତିଶତ ଅଟେ ।
ଗତ ୨୪ଘଣ୍ଟା ମଧ୍ୟରେ ୪୨,୯୪୨ରୋଗୀ ସୁସ୍ଥ ହୋଇଛନ୍ତି, ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩, ୨୨,୨୪,୯୩୭ରୋଗୀ ସୁସ୍ଥ ହୋଇଛନ୍ତି ।
ସାପ୍ତାହିକ ସଂକ୍ରମଣ ହାର ବର୍ତ୍ତମାନ ୨.୫୬ ପ୍ରତିଶତ ଅଟେ । ଯାହା ଗତ ୭୪ଦିନରେ ୩ପ୍ରତିଶତରୁ କମ୍ ରହିଛି ।
ଦୈନିକ ସଂକ୍ରମଣ ହାର ୨.୦୫ ପ୍ରତିଶତ ଅଟେ, ଯାହା ଗତ ୮ଦିନରେ ୩ପ୍ରତିଶତରୁ କମ୍ ।
ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୩.୩୧କୋଟି ପରୀକ୍ଷଣ କରାଯାଇସାରିଛି ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଅଟକି ରହିଥିବା ଶ୍ରମିକଙ୍କ ଉଦ୍ଧାର ପାଇଁ ସ୍ୱରାଷ୍ଟ୍ର ମନ୍ତ୍ରଣାଳୟର ଷ୍ଟାଣ୍ଡାର୍ଡ ଅପରେସନ ପ୍ରୋଟୋକଲ
ଚଳିତ ମାସ 17 ତାରିଖରେ ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଜାରି କରାଯାଇଥିବା ସଂଶୋଧିତ ଲକଡାଉନ ନିର୍ଦ୍ଦେଶାବଳୀ ସହିତ ଦେଶର ବିଭିନ୍ନ ସ୍ଥାନରେ ଅଟକି ରହିଥିବା ପ୍ରବାସୀ ଶ୍ରମିକଙ୍କୁ ଟ୍ରେନ ଯୋଗେ ଉଦ୍ଧାର ଓ ଅପସାରଣ ପାଇଁ ନୂଆ ସଂଶୋଧିତ ମାନକ ପରିଚାଳନା ବିଧି ବା ଷ୍ଟାଣ୍ଡାର୍ଡ ଅପରେସନ ପ୍ରୋଟୋକଲ ଲାଗୁ କରାଯାଇଛି । ଏହି ସଂଶୋଧିତ ବ୍ୟବସ୍ଥାରେ ଅଟକି ରହିଥିବା ଶ୍ରମିକମାନଙ୍କୁ ନିମ୍ନରେ ପ୍ରଦତ୍ତ ନୀତି ଅନୁସାରେ ଟ୍ରେନ ଯୋଗେ ସେମାନଙ୍କ ଗନ୍ତବ୍ୟସ୍ଥଳକୁ ପଠାଯିବ ।
- ରେଳବାଇ ମନ୍ତ୍ରଣାଳୟ ସ୍ୱରାଷ୍ଟ୍ର ମନ୍ତ୍ରଣାଳୟ ସହ ପରାମର୍ଶ କରି ଶ୍ରମିକ ଏକ୍ସପ୍ରେସ ଚଳାଚଳ କରିବାକୁ ଅନୁମତି ପ୍ରଦାନ କରିବ
- ଏଥିପାଇଁ ପ୍ରତ୍ୟେକ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାର ନୋଡାଲ ଅଧିକାରୀ ନିଯୁକ୍ତ କରିବେ । ଏହି ନୋଡାଲ ଅଧିକାରୀ ନିଜ ରାଜ୍ୟରେ ଅଟକି ରହିଥିବା ପ୍ରବାସୀ ଶ୍ରମିକଙ୍କ ପ୍ରେରଣ ବ୍ୟବସ୍ଥା କରିବା ସହ ଅନ୍ୟ ରାଜ୍ୟରେ ଥିବା ନିଜର ଶ୍ରମିକଙ୍କୁ ଗ୍ରହଣ କରିବେ
- ରାଜ୍ୟମାନଙ୍କର ଆବଶ୍ୟକତା ଅନୁସାରେ ରେଳବାଇ ମନ୍ତ୍ରଣାଳୟ ସ୍ୱତନ୍ତ୍ର ଶ୍ରମିକ ଟ୍ରେନର ଚଳାଚଳ ତାରିଖ, ଗନ୍ତବ୍ୟ ଓ ରହଣି ଷ୍ଟେସନଗୁଡିକର ନାମ ଚୂଡାନ୍ତ କରିବ । ଏ ସମ୍ପର୍କରେ ରେଳବାଇ ଆଗୁଆ ରାଜ୍ୟମାନଙ୍କୁ ଅବଗତ କରାଇ ଶ୍ରମିକଙ୍କ ପ୍ରେରଣ ଓ ଗ୍ରହଣ ବ୍ୟବସ୍ଥାର ସୁବନ୍ଦୋବସ୍ତ କରାଇବ
- ଟ୍ରେନ ଚଳାଚଳର ସୂଚନା, ଟ୍ରେନରେ ପ୍ରବେଶ କରିବା ପାଇଁ ଆବଶ୍ୟକ ନୀତିନିୟମ, ଯାତ୍ରୀଙ୍କ ଗନ୍ତବ୍ୟ ସ୍ଥଳ, ଟ୍ରେନ ଭିତରେ ଯାତ୍ରୀସେବା, ଟିକଟ କ୍ରୟ ବିକ୍ରୟ ଆଦି ସମ୍ପର୍କରେ ରେଳମନ୍ତ୍ରଣାଳୟ ରାଜ୍ୟ ସରକାରମାନଙ୍କ ପରାମର୍ଶ କ୍ରମେ କରିବେ
- ସ୍ୱତନ୍ତ୍ର ଟ୍ରେନରେ ଯାତ୍ରା କରିବାକୁ ଥିବା ସବୁ ଶ୍ରମିକଙ୍କ ସ୍ୱାସ୍ଥ୍ୟ ପରୀକ୍ଷା ବାଧ୍ୟତାମୂଳକ ହେବ । ଯେଉଁମାନଙ୍କର କୌଣସି ଅସୁସ୍ଥତାର ଲକ୍ଷଣ ନଥିବ କେବଳ ସେମାନେ ଯାତ୍ରା ପାଇଁ ଅନୁମତି ପାଇବେ । ଶ୍ରମିକଙ୍କୁ ପଠାଉଥିବା ରାଜ୍ୟ ଓ ରେଳବାଇ ମନ୍ତ୍ରଣାଳୟ ଏହି କାର୍ଯ୍ୟ ନିଶ୍ଚିତ କରିବ
- ସବୁ ଟ୍ରେନ ଯାତ୍ରୀଙ୍କୁ ଗାଡି ଚଢ଼ିବା ଓ ଯାତ୍ରା ସମୟରେ ସୂଚିତ ନିର୍ଦ୍ଦେଶାବଳୀକୁ କଡାକଡି ଭାବେ ପାଳନ କରିବାକୁ ହେବ
- ନିଜର ଗନ୍ତବ୍ୟ ସ୍ଥଳରେ ପହଞ୍ଚିବା ପରେ ସଂପୃକ୍ତ ଯାତ୍ରୀ/ଶ୍ରମିକ ସେହି ରାଜ୍ୟ ସରକାରଙ୍କ ଦ୍ୱାରା ନିର୍ଦ୍ଧାରିତ ସ୍ୱାସ୍ଥ୍ୟଗତ ନିୟମ ଓ ବିଧି ପାଳନ କରିବେ ।